| Medaljeoversikt |
| --- |
| Konkurrerte for USAs flagg USA |
| Friidrett |
| Para-VM i friidrett |
| Bronse | London 2017 | 100 m - T42 |
| Bronse | London 2017 | Lengdehopp - T42 |
| Parapanamerikanske leker |
| Gull | Lima 2019 | Lengdehopp - T42-44/T61-63 |
| Triatlon |
| Para-VM i triatlon |
| Bronse | Beijing 2011 | TRI-2 |
| Sølv | Budapest 2010 | TRI-2 |
| Sølv | Vancouver 2008 | PC2 |
| Sølv | Hamburg 2007 | TRI-3 |

**Scout Bassett** (født **Zhu Fughi** 18. august 1988 i Nanjing) er en kinesiskfødt funksjonshemmet friidrettsutøver fra USA, som konkurrerer i klassen T42/F42, som er for utøvere innen parafriidrett som har amputasjon av én fot over kneet. Hun konkurrerer hovedsakelig i sprintløp og lengdehopp. På klubbnivå representerer hun Chula Vista Elite Athlete Training Center, og hun trenes av Tonie Campbell.

Bakgrunn
--------

Bassett ble født i Kina, og som lite barn skadet hun høyre fot i en brann, som gjorde at hun måtte amputere foten over kneet. Hun ble da forlatt på gata, og havnet på barnehjem, der hun bodde under dårlige kår. Sju år gammel ble hun adoptert av et par fra Michigan i USA, i 1995. Hun drev tidlig med basketball, softball, golf og tennis, og begynte med friidrett og triatlon 14 år gammel, da hun bodde i Orlando i Florida.

Idrettskarriere
---------------

Bassett deltok i Para-VM i triatlon 2007, der hun kom på andreplass i klassen TRI-3, bak Sarah Reinertsen. Hun fikk også sølv under Para-VM i triatlon 2008, i klassen PC2, denne gangen bak Sandra Dukat. Hun kom på andreplass under Para-VM i triatlon 2010, og fikk bronse under Para-VM i triatlon 2011. Para-VM i triatlon 2011 ble arrangert i Kina, og dette var første gang hun besøkte Kina etter at hun ble adoptert.

I 2012 deltok hun i USA-mesterskapet i friidrett 2012, men kom sist på 100 meter i sin klasse, og ble dermed ikke tatt ut til Paralympics 2012. Hun deltok i Para-VM i friidrett 2013, og kom der på sjetteplass på 100 meter med tiden 18,68 sekunder. I 2015 flyttet hun til San Diego for å trene på fulltid, og satte verdensrekord på 100 meter i klassen T42 dette året. Hun deltok i Paralympiske sommerleker 2016, og kom der på femteplass på 100 meter og tiendeplass i lengdehopp.

Hun deltok i Para-VM i friidrett 2017, og fikk der bronse på 100 og i lengdehopp i klassen T42. 

Under Parapanamerikanske leker 2019 i Lima i Peru fikk hun fire gullmedaljer. Individuelt vant hun 100 meter, 200 meter og 400 meter, og hun deltok også på USAs stafettlag som vant 4 x 100 meter stafett i åpen klasse. I 2019 vant hun lengdehopp i klassen T42-44/T61-63 under Parapanamerikanske leker 2019 i Lima i Peru. Hun deltok også i Para-VM i friidrett 2019, der hun kom på åttendeplass på 100 meter i klassen T63, og hun kom på tiendeplass i lengdehopp.

Annet
-----

Bassett var én av 17 utøvere som ble avbildet i ESPNs «The Body Issue 2019».

Referanser
----------

1. 1 2  IPC - *Scout Bassett*, besøkt 18. november 2019.
2. 1 2  ScoutBassett.com - *The Past*, besøkt 18. november 2019.
3. ↑  Team USA - *Scout Bassett*, besøkt 18. november 2019.
4. ↑  IPC - *2013 IPC Athletics World Championships Lyon*, besøkt 18. november 2019.
5. ↑  UCLA - *Scout Bassett*, besøkt 18. november 2019.
6. ↑  ESPN - *The Body Issue*, besøkt 18. november 2019.

Eksterne lenker
---------------

* (en) Scout Bassett – IPC.infostradasports.com Rediger på Wikidata

* (en) Scout Bassett – USAs olympiske komité Rediger på Wikidata
* (en) Profil hos IPC
* (en) Profil hos Para-VM 2019
* (en) Profil hos Parapanamerikanske leker 2019[*død lenke*]